Gombui

Gombui (order Siluriformes toi ko' Nematognathi) nopo nga iso tinimungan di au kopiagal di ikan bersirip ruji. Ginayo om kowowoyoon gombui koruhang mantad tolu spesies koposion kinogoyoon dau, ii no patin gergasi Mekong mantad Asia Tenggara, keli wels mantad Eurasia, om keli piraiba mantad Amerika Selatan, gisom detritivor (spesies di mangakan tayam di napatai id hilo siriba), nga nogi spesies parasit aalus di kasasari roitan candiru, Vandellia cirrhosa. Tinimungan diti nogi nga pinotimung sabaagi "sada rugi" toi ko' "sada sembilang", di lohowon catfish id boros inggilis, om poinghangkum tinimungan sada kaampai di keli sebenar, patin, duri, baung om sembilang.

I milapau kolid om i lagas nopo nga ingga sisi. Puruan order Siluriformes natakrif tumanud woyo tengkorak om pundi renang. Gombui haro o koponsolon id komersial di agagaayo; spesies agayo ogumu piniara om tinampo sabaagi takanon. Ogumu spesies di loobi okoro po, poimbida dau genus Corydoras, oponsol id suang kaanangan akuarium. Kinogumuan gombui diti nokturnal, nga di suai nopo (ginumu' Auchenipteridae) nopo nga krepuskular toi ko' diurnal (miagal ko i, sobohogian agayo Loricariidae toi ko'Callichthyidae).

Spesies gombui di kakal po haro nga poinpasi id poinsuang toi ko' id disan rahat id monikid benua suai ko Antartika. Gombui diti mogiyon toinsanan benua ontok iso-iso maso toi ko' misusuai. Yolo diti bobos di au kopiagal id Amerika Selatan, Asia, om Afrika tropika, miampai iso kapaganakan kinoiyonon sondii id Amerika Utara om iso kapaganakan id Eropah. Loobi opintanga mantad toinsanan spesies gombui poinpasi id Amerika. Yolo no di iso-iso ostariofisi di nokosuang  habitat air tawar di Madagascar, Australia, dan New Guinea.

Sukuon